# Variétés historiques et littéraires/Le Miroir de contentement
## Le Miroir de contentement, baillé pour estrenne à tous les gens mariez. À Paris, chez Nicolas Rousset, en l’isle du Palais, devant les Augustins.

Je veux chanter dessus ma lyre Ce que j’ay eu peine d’escrire, Et ramasser de tous mes sens Les plus melodieux accens. Je veux, à quatre escus pour teste, Faire une solennelle feste À tous les enfans d’Apollon ; Je veux le luth, le violon, La harpe et la douce pandore, La flutte et le tambour ancore, Les perles des musiciens, Jeunes, vieux, nouveaux, anciens ;
Je veux le concert plus habile De la veille Sainte-Cécile, Les chantres du roy journaliers Et les orgues des Cordeliers, Pour chanter en note amoureuse De Jean la vie bien heureuse, Jean tousjours gay, roy des contens, Jean tout confit en passe-temps, Jean qu’on ne verra tant qu’il vive Jamais que porter la lessive, Jean qui ne voudroit s’obliger, Pour tout l’or du monde, à changer Son port de lessive en office Qui lui donnast autre exercice. ﻿Ô Muse, eslite du trouppeau Qui habite sur le couppeau Du mont Parnasse, je te prie, Dy-moy de Jean l’estre et la vie. ﻿Le temps de sa nativité Fut un jour de Sainct-Jean d’esté. Aussi, neuf mois devant, la lune Avoit monstré sa face brune, Quand sa mère en songeant croyoit Que de son flanc issir voyoit Un chat qui, d’une course brève,
Monta au feu Sainct-Jean en Grève ; Mais le feu, ne l’espargnant pas, Le fit sauter du haut en bas, Si que, pour attiedir sa peine, Il se relança dans la Seine, Où Neptune au festin estoit D’une Nymphe qui le traictoit. Ce fut un asseuré presage Que Jean aymeroit ce rivage, Et que ses exploits les plus beaux Il feroit aux rives des eaux ; Bref, sa retraite journalière Seroit au bord de la rivière. ﻿Or, le jour que ce pauvre oizon Parut dessus nostre orizon, Et que l’estoile matinière Descouvrit son heure première, Sa mère estoit en un grenier Logée près d’un menestrier, Qui faict que Jean sçait la practique De toute sorte de musique, De rondeaux, ballades, chansons, Les voltes de toutes façons, Les courantes, la sarabande, Et des branles toute la bande, Mesmes celuy des bons maris, Qu’on souloit danser à Paris,
Des Bretons la druë carole, Et la pavane à l’Espagnole. S’il faut danser les Matassins,
Il n’a les pieds dans des bassins ; Dispos pour danser la fissaigne Autant qu’une chèvre brehaigne. ﻿Quand Jean fut un peu grandelet, On luy apprit son chappelet ; Car Jean a la mine trop bonne Pour estre un docteur de Sorbonne. Il sçait son Pater, son Ave, Son Confiteor, son Salve ; Il sçait un peu son nom escrire. Du reste, il ne s’en faict que rire, Parce qu’on dit à tout propos : Les plus sages sont les plus sots.
Jean, petit mignon de l’Aurore, Chante la beauté qu’il adore En se levant de grand matin ; Puis, d’une chanson bien gentille Qu’il dit des sergens de la ville, Passe en musique l’Arétin.
﻿Le dos recouvert de sa hotte, D’une mine qui n’est point sotte, Semble un orgueilleux limaçon Qui, de sa coquille les bornes Outrepassant, monstre ses cornes Au soleil de brave façon. ﻿Ceste hotte, pour des bretelles, A deux lizières assez belles, L’une rouge, l’autre de gris ; Car la corde à la longue affole, Et lui avoit sié l’espaule Et son pourpoint de petit gris. ﻿Jean n’est curieux de la mode, Mais, vestu comme un antipode D’un haut de chausse plein de trous, Plus large en bas qu’à la ceinture, Ne craint point que la ligature Luy face mal sur les genoux. ﻿Haut de chausse fait d’une cotte Qu’Urgande portoit à la crotte L’espace de neuf ou dix ans, Frangé par bas, et si honeste Que jamais n’eut coup de vergette, Faict en despit des courtisans. ﻿Je pense avoir leu dans l’histoire, Si j’ay encor bonne memoire, Ce fut en l’an cinquante-neuf Qu’on osta les chausses bourrées Où les armes estoyent fourées ;
Lors ce haut de chausse estoit neuf. ﻿Si vous le voyez plein de tailles, C’est qu’il a veu maintes batailles À Dreux, Jarnac et Moncontour ; À Sainct-Denys fut sa deffaicte : Un goujat l’eut pour sa conqueste, Qui ne le portoit qu’au bon jour. ﻿Il estoit aux troupes des reistres Lors que deux ou trois cens belistres Furent deffaits dedans Auneau ; Puis il vint à la Fripperie, Où Jean, qui hait la braverie L’eut en eschange d’un moyneau. ﻿C’est son compagnon plus fidèle : Soit qu’il travaille à la Tournelle, Soit qu’il ballie sa maison, Soit que par fois il aille au Louvre, De ce haut de chausse il se couvre, Qui est propre en toute saison. ﻿Pour conserver ceste relique, Qui sert tant à la republique, Jean, qui sçait bien son entregent,
Porte une soutane de toile Faicte du reste d’un gros voile Dont un nocher luy fit present. ﻿On prendroit Jean, en ceste guise, Pour un senateur de Venise, Ou pour un jeune Pantalon, Ou pour un bachat en Turquie, Car sans orgueil sa sequenie Lui bat presque sur le talon. ﻿Jean vient au bord de la rivière, Trouve une troupe lavandière De femmes battans les drappeaux : Il baise l’une, et s’escarmouche Avec l’autre un peu plus farouche, Luy baisant ses tetins jumeaux. ﻿Cupidon, aux rives de Seine, Rid de ceste amour incertaine, Car Jean n’est en place arresté ;
Et de vray, qui voit la caresse De Jean, il n’y a point d’adresse ; Jean se loue de tout costé. ﻿Jean n’eust jamais l’ame captive, Jean rid tousjours, pourveu qu’il vive, Il ne voudroit pas estre un roy ; Jean n’offence jamais personne, Jean ne craint point qu’on l’emprisonne, Jean ne faussa jamais sa foy. ﻿Après le bonjour ordinaire, Jean, chargé comme un dromadaire, Le linge encore degoutant, S’en va par la plus courte voye À la maison où on l’envoye Se descharger, tousjours chantant. ﻿Poussé d’une mesme alegresse, Jean s’en retourne de vitesse, Du fromage et du pain portant, Et de vin nouveau la choppine Pour le desjuner de Bertine ; Mais Jean en est participant. ﻿Ô Dieu ! quels bons mots ils se dient Quant à desjeuner se convient ! Si nous les avions tous escrits, Ils nous feroient crever de rire. Relisez les Fleurs de bien dire :
﻿Ainsi Jean passe la journée, Jean passe ainsi toute l’année, Sans un seul grain d’ambition. Que le monde coure ou qu’il trotte, Que Jean ne perde point sa hotte, Il est exempt de passion. ﻿Hotte qui luy vaut un empire, Hotte que Jean seule respire, Hotte coulante de fin or Plus que le Tage en abondance, Hotte l’espoir et l’asseurance, Et de Jean l’unique thresor. ﻿Sçachez Platon et Aristote ; Qui ne cognoit Jean et sa hotte Ignore la perfection, Et la plus belle intelligence De tout le bonheur de la France, Qu’il faut chercher d’affection. ﻿Aussi, pour tant de grands services Et quantité de bons offices, Elle avoit le cul tout percé ; Mais Jupiter, très favorable, Pour un signe au ciel remarquable Entre les astres l’a placé. ﻿Jean heureux, heureuse ta hotte Qui te fait chanter gaye notte ! Certes, je ne m’estonne pas Si tant de Jeans font bonne vie, Gays, joyeux, et auroit envie
Qu’est-ce que j’entend par la ville Du mariage d’une fille Si heureuse, qu’à ceste fois Pas ne voudroit faire un eschange De Jean contre le pont au Change$^{17}$ Ny tous les thresors des grands roys ? ﻿Ceste fille fut caressée Autrefois et fort pourchassée Par gens qui ne font que causer : Chacun l’appeloit son cœur gauche, Chacun vouloit faire desbauche, Chacun promettoit l’espouzer. ﻿Cela s’appeloit par leurs signes Mariages de Jean des Vignes$^{18}$, Quand chacun trousse son pacquet Le lendemain des espousailles, Qui precèdent les fiançailles. Tout cela n’estoit que caquet. ﻿Jean, le jour d’une bonne feste, Vestu d’habit assez honneste Alloit prendre son passetemps. Il rencontre Jeanne la Grise,
Il la cognoissoit dès long-temps. ﻿Jean luy presente son service, Tournant son chapeau, puis luy glisse L’une des mains sur son devant. Jeanne, qui estoit amoureuse De Jean, s’estimoit trop heureuse De ce qu’il parloit si avant. ﻿Jean, pour n’encourir vitupère, En fit la demande à son père, Un maistre juré chiffonnier : Car la mère estoit en service, Ou, ce me semble, estoit nourrice Chez la fille d’un cordonnier. ﻿Jean le Gris se nommoit le père, Philippote Maucreux la mère, Qui prindrent à fort grand honneur D’avoir, pour marier leur fille, Si noblement en ceste ville Fait rencontre d’un tel seigneur. ﻿Pour contracter ce mariage, Jean n’y voulut point de langage, Car le conseil en estoit pris. Ou n’apporta papier ne plumes : Il fut faict aux uz et coustumes De la prevosté de Paris. ﻿Huict jours après, sur les quatre heures, Ils partirent de leurs demeures Pour s’en aller à Sainct-Merry. Poussez de mesme cœur et d’ame, Là Jean prist Jeanne pour sa femme, Jeanne prist Jean pour son mary. ﻿Sortis de la messe nopcière, Jean s’en va chez une trippière Prendre une teste de mouton. La langue on avoit jà ostée Pour une jeune desgoutée Qui avoit mal à son ploton$^{19}$. ﻿Outre un pied de bœuf, il achette Un plat de trippes, dont il traitte Les parents de chasque costé ; Et, pour faire la nopce entière, Il eust douze grands pots de bière, Car le vin luy eust trop cousté. ﻿Après la pance vint la dance, Et Jean, qui entend la cadence Plus que s’il estoit de mestier, Leur fournit des chansons si belles Que jamais il n’en fut de telles, Et se passa de menestrier. ﻿Suivit, pour clorre la journée, La collation ordonnée De fromage et deux plats de fruict. Par ainsi, la nopce achevée, Jean emmeine son espousée, Se retirant sans faire bruict. ﻿Arrivé qu’il fut en sa ruë, Tout le voisinage il salue D’une chanson, comme il souloit. Aussi, pour son nouveau mesnage,
Plus de bonsoirs qu’il ne vouloit. ﻿Je laisse à part la mignardise Dont Jean flattoit Jeanne la Grise, Les caresses, les doux propos, Les baisers, le geste folastre, Pour amoureusement combattre Avant que prendre leur repos. ﻿Ce sont les secrets d’hymenée, Cachez dessous la cheminée, Qu’il ne faut jamais publier. Publier les faicts de la couche En ceste mignarde escarmouche, Ce seroit par trop s’oublier. ﻿Vivez contens, couple fidelle, Car vostre lignée immortelle Par tout le monde s’estendra : Juppiter vous a fait la grace, Entre autres, que jamais la race
Ces vers je composois pour esgayer mon ame Comblée de l’ennuy d’une grand fluxion Qui me causa la fiebvre, et la fiebvre une flamme Qui de vivre longtemps m’osta l’affection. La Muse en eust pitié, qui de l’eau d’Hippocrène Estaignit ce brazier, et me rendit l’esprit Pour chanter le bonheur de Jean en bonne estrène, Que j’ay reduit en vers, comme elle me l’apprit.
* ↑ 1. Ce concert se donnoit aux Grands-Augustins par la confrérie des musiciens de Sainte-Cécile. V. Lebeuf, Hist. du dioc. de Paris, t. 2, p. 464 ; Merc. gal., juin 1679, p. 184.
* ↑ C’étoient les plus belles de Paris. Daquin et Marchant furent, au XVIIe siècle, organistes aux Cordeliers.
* ↑ Ce vieux mot signifioit colline, monticule. Le nom de la rue Copeau, très montante, comme on sait, vient de là.
* ↑ V. pour ce feu de la Saint-Jean sur la place de Grève, et sur les auto-da-fé de chats qu’on y faisoit, une longue note de notre édition des Caquets de l’Accouchée.
* ↑ Les voltes, dont la plus fameuse étoit celle de Provence, avoient été, depuis Charles IX et Henri III, danses fort à la mode. Guil. du Sable a dit dans son Coc à l’âne, l’une de pièces de sa Muse chasseresse, Paris, 1611, in-12 : Considerant le temps qui court, Il faut, pour estre aimé en cour, Bien basler et danser la volte.
* ↑ Cette danse, qui s’exécutoit en rond, et que Jacques Yver appelle pour cela « la ronde carole » (Printemps d’Yver, journ. 3), avoit donné naissance au mot caroleur, qui se trouve dans le roman de la Rose, et à caroler, qui se lit dans les poésies de Froissart. Elle n’étoit point particulière aux Bretons, qui même lui préferoient de beaucoup leur trihori. On la dansoit beaucoup à Paris, où se trouvoit même un carrefour qui lui devoit son nom de Notre-Dame-de-la-Carole.
* ↑ Ce vers confirme l’opinion de Furetière, qui veut, en dépit de Ménage et d’un passage d’Antonio Massa Gallesi (De exercitatione jurisperitorum, liv. 3), que la pavane vienne d’Espagne, et non pas de Padoue. Elle étoit depuis longtemps à la mode. Marguerite de Valois fut l’une des dernières qui la dansèrent bien. (V. Mél. d’une gr. biblioth., t. 30.)
* ↑ Encore une danse espagnole, mais plus vive que la pavane. C’étoit une imitation de la pyrrhique antique, et, comme elle, elle se dansoit avec des épées. « L’on voyoit, lit-on au livre VII de Francion, qu’ils se battoient de la même façon que s’ils eussent dansé le ballet des Matassins, ou l’on fait cliqueter les épées les unes contre les autres, ce qui est une abrégée de la danse armée des anciens. » Molière, en la plaçant dans le ballet de Pourceaugnac, lui fit singulièrement perdre de son caractère.
* ↑ Nous ne savons quelle est cette danse. Peut-être faut-il lire la sissaigne, et alors j’y reconnoîtrois facilement la sissonne, qui commençoit à être célèbre alors, et dont le pas principal se danse encore sous le nom altéré de pas de six sols.
* ↑ C’est Guy, l’inventeur de la gamme, qu’on appeloit l’Arétin, à cause d’Arezzo, sa patrie.
* ↑ Il est parlé ici de ces chausses d’avanturiers, habillés à la pendarde, dont Brantôme a dit : « D’autres plus propres avoient du taffetas en telle quantité, qu’ils doubloient ces chausses et les appeloient Chausses bouffantes. » Édit. du Panthéon littéraire, t. 1, 578-580.
* ↑ En 1587, le duc de Guise, qui avoit déjà battu les reîtres à Vimory le 26 octobre, les défit encore à Auneau, en Gatinais, le 11 novembre, et amena ainsi leur capitulation à Lancy.
* ↑ Expression déjà depuis long-temps à la mode (V. de La Noue, Dict. de rimes (1596), p. 299), et dont Beroalde se moque ainsi : « Je m’étonne, fait-il dire à Ramus parlant à César sur cette expression : Qu’est-ce que faire la pauvreté ? je m’étonne que vous, qui êtes latin, ne le savez ; et surtout vous qui, entre les galants, savez mieux votre cour. J’ai pensé dire, comme nos docteurs, votre entregent ; mais il me sembleroit dire entrejambe, tant cela est fat. » Le Moyen de parvenir, édit. Charpentier, 1841, p. 39.)
* ↑ C’est-à-dire encore un jeune seigneur de Venise, car on sait que le Pantalon, qui devint plus tard un des types burlesques de la comédie italienne, fut d’abord la personnification du riche vénitien.
* ↑ Souquenille. Ce mot, que Nicot abrège encore davantage, puisqu’il écrit simplement squenie, se trouve orthographié comme il est ici au liv. 1er, chap. 49, de Rabelais. Ronsard l’écrit souquenie.
* ↑ Fleurs de bien dire, recueillies des cabinets des plus rares esprits de ce temps, pour exprimer les passions amoureuses de l’un comme de l’autre sexe. Paris, Guillemot, 1598, pet. in-12. — V., sur une autre édition de ce livre de François Desrues, une note de notre édition du Roman Bourgeois, p. 88.